මොණරාගල, කුඹුක්කන - මකුල්ආර කදු රක්ෂිතයේ ඊයේ (22) පස්වරුවේ ගින්නක් හටගෙන තිබෙනවා.ගින්නෙන් අක්කර හතලිහකට වඩා වැඩි භූමි ප්‍රදේශයක් සම්පූර්ණයෙන්ම විනාශ වී ඇති බවයි අප වාර්තාකරු පවසන්නේ.ඊයේ පස්වරුවේ හටගත් ගින්න කෙටි කාලයක් තුළ රක්ෂිතය පුරා වේගයෙන් ව්‍යාප්ත වී ඇති අතර මොණරාගල දිස්ත්‍රික් ආපදා කළමනාකරණ ඒකකයේ දැනුම් දීමකට අනුව යුද හමුදා භට කණ්ඩායමක් විසින් එම ගින්න නිවා දැමීමට කටයුතු කර තිබෙනවා.මේ දිනවල පවතින දැඩි වියලි කාලගුණය සහ සුළං තත්ත්වය නිසා ගින්න පාලනය කිරීමට දැඩි පරිශ්‍රමයක් දැරීමට සිදු වූ බවයි වැඩිදුරටත් වාර්තා වෙන්නේ.ගින්න නිසා රක්ෂිතයේ ඉපැරැණි ශාක සහ සතුන් රැසක්ම විනාශ වී ඇති අතර මිනිස් ක්‍රියාකාරකම් නිසා මෙම ගින්න ඇති වන්නට ඇති බව මොනරාගල දිස්ත්‍රික් ආපදාකළමනාකරන ඒකකය පවසනවා.